ที่ นศ ๗๒๘๐๑.๑(สภา)/ว 36  ที่ทำการองค์การบริหารส่วนตำบลกุแหระ

 หมู่ที่ ๗ ตำบลกุแหระ อำเภอทุ่งใหญ่

 จังหวัดนครศรีธรรมราช ๘๐๒๔๐

 23 พฤศจิกายน ๒๕61

เรื่อง รายงานผลการประชุมสภาสมัยสามัญ สมัยที่ 4 ครั้งที่ ๑ ประจำปี พ.ศ. ๒๕61

เรียน กำนัน, ผู้ใหญ่บ้าน หมู่ที่ ๑-๒,๔-๘ ผู้ประกาศข่าวประจำหมู่บ้าน หมู่ที่ ๑-๘ ตำบลกุแหระ

สิ่งที่ส่งมาด้วย ๑. ประกาศสภาองค์การบริหารส่วนตำบลกุแหระ จำนวน ๑ ฉบับ

 ๒. สำเนารายงานการประชุมสภาฯ สมัยสามัญ สมัยที่ 4 ครั้งที่ 1 ประจำปี 2561

 จำนวน 1 ชุด

 ตามที่สภาองค์การบริหารส่วนตำบลกุแหระ ได้นัดประชุมสภาสมัยสามัญ สมัยที่ 4 ครั้งที่ 1ประจำปี พ.ศ. 2561 เสนอเพื่อทราบ เรื่องนายกแถลงผลการปฏิบัติงาน ประจำปีงบประมาณ พ.ศ. 2561 เรื่อง รายงานผลการติดตามและประเมินผลแผนพัฒนาท้องถิ่น ประจำปีงบประมาณ พ.ศ. 2561 ครั้งที่ 2 และเพื่อให้สภาพิจารณาให้ความเห็นชอบร่างข้อบัญญัติองค์การบริหารส่วนตำบลกุแหระ จำนวน 5 เรื่อง เพื่อพิจารณาให้ความเห็นชอบการมอบภารกิจหอกระจายข่าวประจำหมู่บ้าน หมู่ที่ 2 บ้านไสเจาะป่า และ หมู่ที่ 8 บ้านควนแดง ตำบลกุแหระ ให้อยู่ในความรับผิดชอบของ อบต.กุแหระ เรื่อง แจ้งการจัดสรรงบประมาณเงินอุดหนุนทั่วไป โครงการสนับสนุนการเสริมสร้างสวัสดิการทางสังคมให้แก่ผู้พิการหรือทุพพลภาพ ประจำปีงบประมาณ พ.ศ. 2559 เพิ่มเติม ครั้งที่ 2 และเรื่องอื่นๆ ที่สภาองค์การบริหารส่วนตำบลกุแหระ จะต้องพิจารณา เมื่อวันพฤหัสบดี ที่ 15 พฤศจิกายน ๒๕61 เวลา ๑0.๐๐ น. ณ ห้องประชุมสภาองค์การบริหารส่วนตำบลกุแหระ นั้น

 บัดนี้ การประชุมดังกล่าวได้เสร็จสิ้นแล้ว สภาองค์การบริหารส่วนตำบลกุแหระ จึงได้แจ้งปิดประกาศรายงานผลการประชุมดังกล่าวให้ทราบ รายละเอียดปรากฏตามสิ่งที่ส่งมาด้วย

 จึงเรียนมาเพื่อทราบ และขอให้ประชาสัมพันธ์ทางหอกระจายข่าวประจำหมู่บ้าน,ปิดประกาศ

ณ ที่ศาลาประชุมหมู่บ้าน ให้ประชาชนทราบโดยทั่วกัน

 ขอแสดงความนับถือ

 (นายไพรสุริยันต์ ชำนาญกิจ)

 ประธานสภาองค์การบริหารส่วนตำบลกุแหระ

สำนักงานปลัด

งานกิจการสภา

โทรศัพท์/โทรสาร ๐-๗๕๓5 5930

http://www.kurah.go.th

 

**ประกาศสภาองค์การบริหารส่วนตำบลกุแหระ**

เรื่อง รายงานผลการประชุมสภาสมัยสามัญ สมัยที่ 4 ครั้งที่ ๑ ประจำปี พ.ศ. ๒๕61

 **\*\*\*\*\*\*\*\*\*\*\*\*\*\*\*\*\*\***

 ตามที่สภาองค์การบริหารส่วนตำบลกุแหระ ได้กำหนดให้มีการประชุมสภาสมัยสามัญ สมัยที่ 4

ครั้งที่ ๑ ประจำปี ๒๕61 เมื่อวันพฤหัสบดี ที่ 15 พฤศจิกายน ๒๕61 เวลา ๑0.๐๐ น. ตามมาตรา ๕๓ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และแก้ไขเพิ่มเติมจนถึงปัจจุบัน นั้น

 จึงอาศัยอำนาจตามความนัยมาตรา ๕๓ และมาตรา ๕๔ แห่งพระราชบัญญัติสภาตำบลแลองค์การ

บริหารส่วนตำบล พ.ศ. ๒๕๓๗ ประกอบกับข้อ ๓๓ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ประธานสภาองค์การบริหารส่วนตำบลกุแหระจึงได้ปิดประกาศรายงานผลการประชุมที่สภาท้องถิ่นมีมติรับรองแล้วให้ประชาชนทราบ

 จึงประกาศให้ทราบโดยทั่วกัน

 ประกาศ ณ วันที่ 23 พฤศจิกายน พ.ศ. ๒๕61

 (นายไพรสุริยันต์ ชำนาญกิจ)

 ประธานสภาองค์การบริหารส่วนตำบลกุแหระ